**Dragi učenci, učenke!**

Medtem ko se bodo učenci od 1. do 3. razreda in čez ene teden še učenci 9. razredov vrnili nazaj v šolske klopi, bo za nas še vedno potekal pouk na daljavo. Zmogli bomo ta »korona maraton«, kajne? Saj smo pridno trenirali že osem tednov 😊

Vse, kar je načrtovano za 9. teden zmoreš narediti sam/a. Zaupam tvojim sposobnostim in verjamem, da si znaš teden dobro organizirati. Kar pomeni, da je v petek popoldne tedensko šolsko delo končano. Spet te moram spomniti, da šolskih obveznosti ne prelagaj na starše. Če naletiš na težave, sporoči, da lahko takoj pomagam.

 V tem tednu se boš učil/a s pomočjo posnetkov razlag dveh novih vsebin. Pri **SLJ** boš spoznaval/a, kaj so **samostalniki**. Pri **MAT** pa se boš naučil/a računati **obseg likov**, predvsem obsege pravokotnikov in kvadratov. Fotografije rešenih nalog, ki jih prej preveriš, do določenih rokov pošlji v spletno učilnico ali na moj e-naslov.

Pri **DRU** ponovi in utrdi znanje o starem in srednjem veku. V spletni učilnici te čaka kviz, ki ga ne pozabi rešiti.

O toplotnih prevodnikih in izolatorjih boš ponovil/a pri **NIT**. Naredi poskus, za katerega imaš navodila v načrtu dela za ta teden.

Prosim še, da pozorno prebereš navodila za ocenjevanje **GUM**, ki jih najdeš v načrtu za GUM (9. teden) na šolski spletni strani.

**Spoštovani starši!**

»*Včasih ni slabo, če svoje delo odložimo za nekaj časa*.« (Mali princ)

Draga Jeretina Anžin, razredničarka 5. b

|  |
| --- |
| **SLOVENŠČINA od 18. 5. do 22. 5. 2020** |
| **VSEBINA:** * **KAJ POIMENUJEMO S SAMOSTALNIKI?**
* Oglej si predstavitev **Samostalniki (video)**. Direktno povezavo najdeš na spletni strani OŠ Rodica (5. b).
* Po ogledu posnetka v zvezek čez dve strani prepiši miselni vzorec, ki ga dopolni s svojimi primeri samostalnikov (Npr.: LJUDJE: oče, RASTLINE: narcisa, …).

**RASTLINE****ŽIVALI****LJUDJE****BITJA****POJMI****PREDMETI/REČI****SAMOSTALNIKI****ŠTEVILO****SPOL****SREDNJI SPOL**sr. sp.**TISTO****MNOŽINA**mn.**DVOJINA**dv.**EDNINA**ed.**MOŠKI SPOL**m. sp.**TISTI****ŽENSKI SPOL**(ž. sp.)**TISTA*** V tem tednu reši naloge v SDZ od str. 50 do str. 53.

**SvinčnikNALOGA:**Fotografijo **le str. 51** pošlji v spletno učilnico ali na moj e-naslov **do petka, 22. 5. 2020**. Preden nalogo fotografiraš, jo dobro preglej. |

|  |
| --- |
| **MATEMATIKA****od 18. 5. do 22. 5. 2020** |
| **VSEBINA:*** **OBSEG LIKA**

Oglej si predstavitev **Obseg (video)**, ki jo najdeš na šolski spletni strani OŠ Rodica (5. b). Spoznal/a boš, kako izmerimo in izračunamo obseg likov (pravokotnika in kvadrata).Računanja obsegov likov se boš učil/a z reševanjem nalog v **SDZ od str. 41 do str. 43.**  **SvinčnikNALOGA:**Fotografiraj **le str. 42**. Fotografijo pošlji v spletno učilnico ali na moj e-naslov **do petka, 22. 5. 2020.** |

|  |
| --- |
| **DRUŽBA****od 18. 5. do 22. 5. 2020** |
| **VSEBINA:*** **STARI VEK, SREDNJI VEK – ponavljanje in utrjevanje**

Z reševanjem nalog v SDZ od str. 98 do str.102 ponovi in utrdi znanje o srednjem veku.Miselni vzorec, ki ga imaš na str. 102, prepiši v zvezek. Ključne besede dopolni z razlagami in risbami.V spletni učilnici te čaka kviz o starem in srednjem veku. Reši ga. Na voljo imaš dva poskusa. Upošteva se boljši rezultat.**SvinčnikNALOGA:**Miselni vzorec o srednjem veku fotografiraj. Fotografijo pošlji v spletno učilnico ali na moj e-naslov **do ponedeljka, 25. 5. 2020**. |

|  |
| --- |
| **NARAVOSLOVJE IN TEHNIKA** **od 18. 5. do 22. 5. 2020** |
| **VSEBINA:*** **RAZLIČNE SNOVI RAZLIČNO PREVAJAJO TOPLOTO**
* O toplotnih prevodnikih in izolatorjih preberi v učbeniku na str. 70 in 71.
* **Toplotni prevodniki so snovi, ki dobro prevajajo toploto** (toplota se skozi njih dobro »pretaka«). Take snovi so **kovine**. Doma večinoma uporabljate kovinske posode za kuhanje, kajne? Zakaj že?
* **Toplotni izolatorji so snovi, ki slabo prevajajo toploto** (toplota se skozi te snovi slabo »pretaka«). Take snovi so: **les, volna, stiropor, zrak, .**.. Zakaj se pozimi oblečemo v več plasti, »kot čebula«? Zakaj zidarji hišo obložijo s stiroporom ali stirodurom, preden naredijo fasado?
* Naredi poskus.

**Potrebuješ:*** 3 kocke ledu (enako velike😊)
* leseno kuhinjsko desko
* plastični krožnik ali plastično kuhinjsko desko
* kovinsko posodo ali kovinski pladenj, krožnik …

Istočasno položi: eno ledeno kocko na leseno desko, drugo na plastični krožnik in tretjo v/na kovinsko posodo. Opazuj.**SvinčnikNALOGA:****Kje se je ledena kocka stalila najhitreje? Zakaj?**Poskus nariši v zvezek (naslov: **TOPLOTNI PREVODNIKI IN IZOLATORJI**) in odgovori na vprašanje. Narisan poskus in odgovor na vprašanje fotografiraj. **Fotografijo pošlji v spletno učilnico ali na moje e-naslov do ponedeljka, 25. 5. 2020.** |

|  |
| --- |
| **LUM & GOS****od 18. 5. do 22. 5. 2020** |
| * **LUM: RISANJE (RISBA)**

V tem tednu ustvari pregledno naravoslovno risbo (poskus za NIT) in risbe pri DRU (miselni vzorec o srednjem veku).* **GOS:** Pomagaj pri hišnih opravilih in pri delu na vrtu, če ga imate.
 |